**ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ**

**«Հայաստանի Հանրապետության Տավուշի մարզպետարանին գումար հատկացնելու և Հայաստանի Հանրապետության կառավարության 2015 թվականի դեկտեմբերի 24-ի N 1555-Ն որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի վերաբերյալ**

1. Որոշման նախագիծը (այսուհետ՝ նախագիծ) համապատասխանում է Հայաստանի Հանրապետության Սահմանադրությանը: 2. Նախագիծը համապատասխանում է հավասար և ավելի բարձր իրավաբանական ուժ ունեցող իրավական այլ ակտերի դրույթներին: 3. Նախագծում իրավական այլ ակտերի նորմերի անհարկի կրկնություններ առկա չեն:

4. Նախագծում անհրաժեշտ բոլոր հարցերը կարգավորված են: 5. Նախագիծն իր մեջ Հայաստանի Հանրապետության կառավարության 2009 թվականի հոկտեմբերի 22-ի «Նորմատիվ իրավական ակտերի նախագծերի հակակոռուպցիոն բնագավառում կարգավորման ազդեցության գնահատման իրականացման կարգը հաստատելու մասին» թիվ 1205-Ն որոշմամբ հաստատված կարգի 9-րդ կետով նախատեսված որևէ կոռուպցիոն գործոն չի պարունակում: 6. Օրենսդրական տեխնիկայի կանոնները մասամբ պահպանված չեն: Այսպես`

1/ նախագծի վերնագրում նշվում է միայն մեկ փոփոխություն կատարելու մասին, մինչդեռ նախագծի N 1-ին, 2-րդ և 3-րդ հավելվածների վերնագրերում խոսքը գնում է և փոփոխությունների, և լրացումների մասին: Այդ առումով նախագծի վերոնշյալ դրույթներն անհրաժեշտ է համապատասխանեցնել միմյանց՝ նկատի ունենալով «Իրավական ակտերի մասին» Հայաստանի Հանրապետության օրենքի 40-րդ հոդվածի դրույթները:

2/ Նախագծի 2-րդ կետում «որոշման» բառից հետո անհրաժեշտ է լրացնել «11 հավելվածի 11.59 և 12 աղյուսակներում» բառերը` նկատի ունենալով այն հանգամանքը, որ նախագծով նախատեսվող փոփոխությունները կատարվում են որոշման հավելվածի հիշյալ աղյուսակներում:

7. Նախագիծն անհրաժեշտ է համապատասխանեցնել սույն եզրակացության 6-րդ կետին:

**Իրավական ակտերի փորձաքննության**



**գործակալության պետ` Կ. ԽՏՐՅԱՆ**